24.11.76 De Europæiske  Fællesskabers  Tidende Nr. C 278/3 
II 
(Forberedende  retsakter) 
DET  ØKONOMISKE  OG  SOCIALE  UDVALG 
Udtalelse  om  forslag  til Rådets  direktiv  om  indbyrdes  tilnærmelse  af medlemsstaternes 
ved lov  eller  administrativt  fastsatte  bestemmelser  vedrørende  sikkerhedsskiltning  på 
arbejdspladsen 
Den tekst,  som  har  været  genstand  for  udtalelsen,  er offentliggjort  i De Europæiske 
Fællesskabers  Tidende  nr.  C 96 af 29. april  1976,  side  2. 
A. UDTALELSENS  JURIDISKE  GRUNDLAG 
Rådet  besluttede  den  22. april  1976  i medfør  af artikel  100  i traktaten  om  oprettelse  af 
Det europæiske  økonomiske  Fællesskab,  at høre  Det  økonomiske  og sociale  Udvalg  om 
det nævnte  emne. 
B. DET  ØKONOMISKE  OG  SOCIALE  UDVALGS  UDTALELSE 
Det økonomiske  og sociale  Udvalg  vedtog  på sin  141.  plenarforsamling,  afholdt  i 
Bruxelles  den  29. og 30. september  1976,  sin udtalelse  om det nævnte  emne. 
Udtalelsens  ordlyd  er følgende: 
DET  ØKONOMISKE  OG  SOCIALE  UDVALG  HAR  — 
under  henvisning  til traktaten  om  oprettelse  af Det 
europæiske  økonomiske  Fællesskab,  særlig  artikel  100, 
under  henvisning  til anmodning  af 22. april  1976  fra 
Rådet  for De europæiske  Fællesskaber  om  udtalelse, 
under  henvisning  til beslutning  truffet  af Udvalgets 
præsidium  den  27.  april  1976  at pålægge  Afdelingen 
for sociale  anliggender  at udarbejde  udtalelse  og be-
retning, 
under  henvisning  til udtalelse  vedtaget  af Afdelingen 
for sociale  anliggender  den  8. juli 1976, 
under  henvisning  til mundtlig  beretning  afgivet  af 
medordføreren,  fr. Mackie, under  henvisning  til forhandlingerne  på den  141.  ple-
narforsamling  den  29. og 30. september  1976,  mødet 
den 30. september  1976,  og 
ud fra følgende  betragtninger: 
Ulykker  på arbejdspladsen  giver  anledning  til mange 
alvorlige  problemer  af forskellig  art; 
det er påtrængende  nødvendigt  at standardisere  fare-
skiltningen  på internationalt  plan; 
der blev  i det  arbejdsmarkedsmæssige  og sociale 
handlingsprogram  og i Det  økonomiske  og sociale 
Udvalgs  studie  over  forebyggelse  og lovgivning  ved-
rørende  arbejdsulykker  inden  for  Fællesskabet  fast-
lagt en række  retningslinjer  på dette  område  — 
Nr. C 278/4 De Europæiske  Fællesskabers  Tidende 24. 11. 76 
VEDTAGET  FØLGENDE  UDTALELSE 
enstemmigt: 
Udvalget  godkender  direktivforslaget  under  forbe-
hold  af følgende  bemærkninger: 
1. Almindelige  bemærkninger 
1.1. I  dokumentet  »Målsætninger  for  et fælles-
skabsprogram  vedrørende  sikkerhed,  hygiejne  og 
sundhedsbeskyttelse  på  arbejdspladsen«  anfører 
Kommissionen,  at henved  hundrede  tusinde  menne-
sker omkommer,  og mere  end  tolv  millioner  kommer 
til skade  om  året  ved  ulykkestilfælde  inden  for  Fæl-
lesskabet.  Ulykkerne  med  dødelig  udgang  fordeler  sig 
ifølge  Kommissionen  nogenlunde  således:  50 % i tra-
fikken,  30 % som  følge  af ulykker  i hjemmet  og i fri-
tiden  og 20 %, dvs.  20 000  mennesker,  som  følge  af 
arbejdsulykker  (herunder  erhvervssygdomme). 
1.2. Ser  man  bort  fra de menneskelige  konsekven-
ser og udgifterne  for samfundet,  som  er vanskelige  at 
beregne,  repræsenterer  disse  ulykker  som  helhed  øko-
nomisk  set en samlet  udgift  på mere  end  15 milliarder 
regningsenheder  om året. 
1.3. Disse  tal viser  tilstrækkelig  klart,  at der hurtigt 
bør træffes  omfattende  foranstaltninger  mod  denne 
svøbe.  Udvalget  bifalder  derfor  Kommissionens  initia-
tiv, der er baseret  på et ønske  om at tage  spørgsmålet 
om sikkerhedsskiltning  op på EF-plan,  fordi  Interna-
tional  Standardization  Organisation  endnu  ikke  har 
truffet  nogen  beslutninger  af betydning  på  dette 
område. 
1.4. Behovet  for en sådan  skiltning  understreges  af, 
at den  ikke  kun  vedrører  arbejdstagerne,  men  også 
offentligheden  som  sådan,  der  stadig  hyppigere 
opholder  sig på »arbejdspladser«  (teatre,  stormagasi-
ner, byggepladser  i byer  osv.),  og at der  kan  opstå 
særlige  problemer  med  hensyn  til opsætningen  af pas-
sende  tavler  på de arbejdspladser,  hvortil  offentlighe-
den har  adgang.  Da det  er vanskeligt  at opnå  sikker-
hed for,  at samtlige  tavler  bliver  fuldt  forståelige,  bør 
der anvendes  et begrænset  antal  særligt  klare  og 
iøjnefaldende  tavler  på de steder,  hvor  offentligheden 
specielt  færdes,  og der bør  om disse  tavler  iværksættes 
en oplysningskampagne,  der  er afpasset  efter  offent-
lighedens  behov  og forudsætninger. 
1.5. Hvad  angår  direktivforslagets  anvendelsesom-
råde  har  Udvalget  mærket  sig,  at formålet  med  for-
slaget  er at angive,  hvilken  slags  tavle,  der  skal  an-
vendes  (hvordan  der  skal  skiltes),  hvor  skiltning  i henhold  til den  enkelte  medlemsstats  lovgivning  er 
påbudt.  Om  og  hvor  der  skal  skiltes  er derimod 
spørgsmål,  der ikke  berøres  i det foreliggende  forslag, 
men som  det er op til medlemsstaterne  at afgøre. 
1.6. Udvalget  konstaterer,  at den  tidsfrist,  som 
fastsat  i artikel  7, inden  for  hvilken  medlemsstaterne 
skal sætte  de bestemmelser  i kraft,  der er nødvendige 
for at efterkomme  direktivet,  er i overensstemmelse 
med normal  praksis  på dette  område,  således  at man 
er opmærksom  på nødvendigheden  af, at der  tages 
hensyn  til de specielle  forhold  i hver  enkelt  medlems-
stat. 
1.7. Udvalget  understreger  iøvrigt,  at de foreslåede 
foranstaltninger  kun  er en enkelt  del af den  samlede 
aktion,  der  bør  iværksættes  til forbedring  af sikker-
hed, hygiejne  og sundhedsbeskyttelse  på arbejdsplad-
sen; retningslinjerne  for denne  aktion  er blevet  oprid-
set i bl.a.  det  arbejdsmarkedsmæssige  og  sociale 
handlingsprogram  og i målsætningerne  for  et fælles-
skabsprogram  vedrørende  sikkerhed,  hygiejne  og 
sundhedsbeskyttelse  på arbejdspladsen. 
1.8. Udvalget  finder  det nødvendigt  at fremskynde 
formuleringen  af disse  retningslinjer  og at føre  dem 
konkret  ud i livet,  når  de nødvendige  høringer  har 
fundet  sted.  Hvad  specielt  skiltningen  angår  finder 
Udvalget  det  utilstedeligt,  at standardiseringen  skulle 
blive  trukket  i langdrag  på grund  af spinkle  og ikke 
mindst  pseudoæstetiske  argumenter,  som  er helt  irre-
levante,  når  millioner  af arbejdstageres  sikkerhed  og 
sundhed  står  på spil. 
1.9. Hvad  angår  de generelle  retningslinjer  for en 
politik  for  sikkerhed  på arbejdspladsen,  som  Udval-
get ønsker  at vende  tilbage  til, når  det  skal  udtale  sig 
om fællesskabsprogrammet  vedrørende  sikkerhed, 
hygiejne  og sundhedsbeskyttelse  på arbejdspladsen 
(efter  planen  i slutningen  af 1976),  bør  det  erindres, 
at Udvalget  i sin udtalelse  om forslaget  til et arbejds-
markedsmæssigt  og  socialt  handlingsprogram  (') 
efter  af have  erklæret,  at arbejdsmetoderne  og 
arbejdsvilkårene  burde  afpasses  efter  menneskets  be-
hov,  yderligere  bemærkede: 
»Under  medvirken  af fagforeningerne  og arbejds-
giverorganisationerne  tillige  med  repræsentan-
terne  for dem,  der  bruger  maskiner  og anlæg,  bør 
Fællesskabet  udarbejde  en prioritetsliste  med  hen-
syn til arbejderbeskyttelse,  der  tager  sit udgangs-
(') EFT  nr. C 37 af 1. 4. 1974. 
24.11.76 De Europæiske  Fællesskabers  Tidende Nr. C 278/5 
punkt  i arbejdsgiverens  uomtvistelige  ansvar  for 
tilvejebringelsen  af sikre  og sunde  arbejdspladser. 
Med  dette  for øje skal  de i medlemsstaterne  kom-
petente  myndigheder  for  arbejdssikkerhed, 
arbejdshygiejne  og arbejdsmedicin  arbejde  sam-
men,  for  at tilpasse  de statistiske  data  om  er-
hvervssygdomme,  arbejdsulykker  og erhvervsbetin-
gede  dødsfald  og  fastlægge  grænseværdier  for 
arbejdssikkerheden  og arbejdshygiejne  tillige  med 
miljøbeskyttelse.  De pågældende  statistikker  skal 
offentliggøres«. 
Sikkerhedsinstitutterne  bør  ligeledes  inddrages  i dette 
samarbejde. 
1.10.  Hvad  angår  den  indgående  analyse  af vilkå-
rene,  midlerne  og målsætningerne  for  den  samlede 
aktion,  der  skal  iværksættes  på arbejdssikkerheds-
området,  henviser  Udvalget  ligeledes  til sin  studie 
over  forebyggelse  og lovgivning  vedrørende  arbejds-
ulykker  inden  for  EF og især  til de forslag,  der  er 
indeholdt  i afsnit  V og VI i dette  dokument. 
1.11.  Udvalget  understreger,  at orientering  om 
forebyggelse  og  sikkerhedsskiltning  er vigtig;  en 
sådan  orientering  vil være  så meget  mere  effektiv, 
såfremt  man  påtænker  at indføre  den  i skolerne  i for-
bindelse  med  samfundsfag. 
2. Særlige  bemærkninger 
2.1. Udvalget  bifalder  tanken  om  total  harmonise-
ring og tager  til efterretning,  at der  nedsættes  et 
særligt  udvalg,  der  løbende  og efter  en smidig  proce-
dure  skal  stille  forslag  om de ændringer,  der  er nød-
vendige  for  at tilpasse  skiltningen  efter  den  tekniske 
udvikling  og udviklingen  i de internationale  skilt-
ningsmetoder.  Denne  idé  er i overensstemmelse  med 
de synspunkter,  som  Det  økonomiske  og  sociale 
Udvalg  normalt  går  ind  for  på tilsvarende  områder 
inden  for  tilnærmelsen  af lovgivningen  — artikel  100 
i EØF-traktaten  (eksempel;  markedsføring  og trans-
port af farlige  stoffer). 
Udvalget  ser ganske  vist  med  bekymring  på det  vok-
sende  antal  rådgivende  udvalg,  men  understreger  dog, 
at det er nyttigt,  at et særligt  udvalg  som  det  ovenfor 
nævnte  arbejder  snævert  sammen  med  Det  rådgi-
vende  udvalg  for Sikkerhed  og Arbejdshygiejne. 
2.2. Hvad  angår  direktivets  anvendelsesområde, 
stiller  Udvalget  det spørgsmål,  om ikke  de i artikel  1, 
stk. 2, litra  a), hjemlede  undtagelser  ikke  udgør  en 
hindring  for  gennemførelsen  af den  endelige  målsæt-
ning,  der  bør  bestå  i, at der  til en bestemt  situation 
skal svare  én enkelt  tavle,  uanset  hvor  man  befinder 
sig. 2.3. Udvalget  tager  sammensætningen  af det i arti-
kel 5 omhandlede  udvalg  til efterretning.  Det  er imid-
lertid  af den  opfattelse,  at repræsentanter  for det øko-
nomiske  og sociale  liv bør  have  mulighed  for  at give 
deres  mening  til kende  med  hensyn  til den  senere  til-
pasning  af skiltningen  efter  bestemte  regler  og under 
hensyntagen  til kravet  om en hurtig  og forenklet  pro-
cedure.  Det  økonomiske  og sociale  Udvalg  udtrykker 
ønske  om,  at udvalget  ikke  blot  skal  have  til opgave 
at følge  konsekvenserne  af den  tekniske  udvikling  og 
udviklingen  i de internationale  metoder,  men  at det i 
givet  fald  også  skal  kunne  spille  en aktiv  rolle  i for-
bindelse  med  det under  2.1.  nævnte. 
2.4. Udvalget  har  ingen  særlige  bemærkninger  til 
»principperne  for  sikkerhedsskiltning«  og den  »sær-
lige sikkerhedsskiltning«,  der  indgår  som  bilag  til 
direktivforslaget.  Mere  generelt  ønsker  den  imidlertid 
at henlede  opmærksomheden  på følgende  krav: 
— hvor  perfekt  fareskiltningen  end  måtte  være,  bør 
den på ingen  måde  mindske  eller  erstatte  den 
nødvendige  forpligtelse  for regeringer  og arbejds-
givere  til at investere  endnu  mere  i den  videnska-
belige  forskning  for  bedre  at medvirke  til en 
begrænsning  af de  vigtigste  kilder  til ulykker. 
Samtidig  skal  nye  rettigheder  gøre  det  muligt  for 
arbejdstagerrepræsentanterne  at tage  aktiv  del  i 
den permanent  og forebyggende  virksomhed  for 
at opnå  større  sikkerhed  på arbejdspladsen; 
— for  at få fuld  virkning  må  skiltningen  suppleres 
med oplysende  foranstaltninger,  der ikke  blot  skal 
rettes  mod  arbejdstagerne,  arbejdsgiverne,  maskin-
konstruktørerne  og skoleungdommen,  men  også 
mod  offentligheden  i det hele  taget; 
— de foreslåede  billedsymboler  bør  være  tilstrække-
ligt klare  og  iøjnefaldende  især  for  de  mest 
udsatte  grupper  som  f.eks.  børn,  ældre  mennesker 
og vandrende  arbejdstagere  og for  visse  specielt 
farlige  beskæftigelsesgrene; 
— blandt  de tekniske  krav  til disse  tavler  hører  også, 
at der må tages  hensyn  til deres  psykologiske  virk-
ning  på  utilstrækkeligt  informerede  personer. 
Som  eksempel  kan  tages  tavlen  for »nødudgang«, 
der kan  fortolkes  som  en  opfordring  til den 
enkelte  om at begive  sig på hovedkuls  flugt  — og 
den dermed  foranledige  fare  for panik; 
— tavlerne  bør  opsættes  i et tilstrækkeligt  antal  og 
på de mest  hensigtsmæssige  steder  (lokaler,  ma-
skiner  usv.),  således  at de falder  umiddelbart  i 
øjnene; 
Nr. C 278/6 De Europæiske  Fællesskabers  Tidende 24.11.76 
— man  bør  undgå  at indføre  for mange  sikkerheds-
tavler,  da de ellers  ville  blive  mindre  effektive; 
— der  bør  træffes  supplerende  foranstaltninger  med 
henblik  på at sikre,  at skiltningen  bliver  over-
holdt,  og,  når  farens  art berettiger  til det,  med 
henblik  på at afbøde  de mulige  følger  af en even-
tuel manglende  overholdelse; 
— i visse  sektorer,  bl.a.  landbruget,  bør  der  påtæn-
kes særlige  midler  for  at tilpasse  skiltningen  til arbejdets  særlige  strukturer  (f.eks.  ved  anbringelse 
af skiltene  direkte  på værktøj  og maskiner). 
Udfærdiget  i Bruxelles,  den  30. september  1976. 
Henri  CANONGE 
Formand  for 
Det økonomiske  og  sociale  Udvalg 
Udtalelse  om  forslag  til Rådets  direktiv  om  harmonisering  af reglerne  om  selskabs-
beskatning  og kildeskat  af udbytter 
Den tekst,  som  har  været  genstand  for  udtalelsen,  er offentliggjort  i De Europæiske 
Fællesskabers  Tidende  nr.  C 253  af 5. november  1975,  side  2. 
A. UDTALELSENS  JURIDISKE  GRUNDLAG 
Rådet  besluttede  den  12.  august  1975  i medfør  af artikel  100  i traktaten  om  oprettelse 
af Det  europæiske  økonomiske  Fællesskab,  at høre  Det  økonomiske  og sociale  Udvalg 
om det  nævnte  emne. 
B. DET  ØKONOMISKE  OG  SOCIALE  UDVALGS  UDTALELSE 
Det økonomiske  og sociale  Udvalg  vedtog  på sin  141.  plenarforsamling,  afholdt  i 
Bruxelles  den  29. og 30. september  1976,  sin udtalelse  om det nævnte  emne. 
Udtalelsens  ordlyd  er følgende: 
DET  ØKONOMISKE  OG  SOCIALE  UDVALG  HAR  — 
under  henvisning  til traktaten  om  oprettelse  af Det 
europæiske  økonomiske  Fællesskab,  særlig  artikel 
100, 
under  henvisning  til anmodning  fra  Rådet  for  De 
europæiske  Fællesskaber  af 12.  august  1975  om  en 
udtalelse, 
under  henvisning  til beslutning  truffet  af Udvalgets 
præsidium  den  23.  september  1975  om  at pålægge Afdelingen  for økonomiske  og finansielle  anliggender 
at udarbejde  udtalelsen, 
under  henvisning  til beretning  forelagt  af ordføreren, 
hr. Peyromaure-Debord-Broca, 
under  henvisning  til udtalelse  vedtaget  af Afdelingen 
for økonomiske  og finansielle  anliggender  på mødet 
den 31. august  1976, 
under  henvisning  til forhandlingerne  på den  141.  ple-
narforsamling  den  29. og 30. september  1976,  mødet 
den 29. september  1976.